অভিনয় আর নতুন ছবির মুক্তির মতো নানা বিষয় নিয়েই বছর জুড়ে আলোচনায় ছিলেন বাপ্পী। এর বাইরে নানা সময় বিভিন্ন নায়িকাদের জড়িয়ে প্রেমের গুঞ্জন নিয়েও আলোচনায় ছিলেন এ নায়ক। রুপালি পর্দায় ক্যারিয়ার শুরুর পর থেকেই প্রেমের গুঞ্জন তার পিছু ছাড়ছে না। আজ এই নায়িকা তো কাল ওই নায়িকা, পরশু অন্য কোনও কামিনীর সঙ্গে প্রেম করছেন এমন শিরোনোমের খবর তাকে নিয়ে প্রায়ই দেখা যায়। সম্প্রতি নায়িকা অপু বিশ্বাসকে ঘিরেও বাপ্পীর সঙ্গে প্রেমের গুঞ্জন উঠেছিল। বলা হচ্ছিল- শাকিবকে ছেড়ে বাপ্পীর দিকে এগোচ্ছেন অপু। অপুর কথিত প্রেমিক বাপ্পী এমন খবরও সরগম ছিল মিডিয়াপাড়া।